তাই আমাদের দেখতে হবে এসব কারণ দূর করার জন্য আমরা কি জাতীয় ব্যবস্থা গ্রহণ করি। সাম্প্রতিক ঘটনাগুলো পর্যালোচনা করলে দেখা যাবে, কোন ঘটনাতেই পুলিশ কর্তৃপক্ষ সংশ্লিষ্ট অপকর্মকারী অফিসারদের ছাড় দেয়নি। অভিযোগ ওঠান সাথে সাথেই তাদের দায়িত্ব থেকে সরিয়ে দেয়া হয়েছে, তাদের অভিযোগের অনুসন্ধানের জন্য উচ্চ পদস্থ কর্মকর্তাদের নিয়োগ করা হয়েছে, কমিটি তৈরি করা হয়েছে। আবার মাঠ পর্যায়ের ইউনিটগুলোর নিজস্ব ব্যবস্থার বাইরেও খোদ আইজিপির নির্দেশনায় পুলিশ হেডকোয়ার্টার্স থেকেও আলাদা তদন্ত কমিটি তৈরি করে প্রতিবেদন সংগ্রহ করা হয়েছে। কমিটিগুলোর তদন্তের প্রেক্ষিতে সংশ্লিষ্ট পুলিশ অফিসারদের সাময়িক বরখাস্ত করা থেকে শুরু করে তাদের বিরুদ্ধে নিয়মিত ফৌজদারি মামলা রুজু করে, তাদের গ্রেফতার করে, রিমান্ডে নিয়ে জিজ্ঞাসাবাদ করা হয়েছে, তাদের সাধারণ কয়েদিদের মতো জেলখানায় পাঠিয়ে দেয়া হয়েছে। এর অর্থ হল, পুলিশ অসাদরচণের ঘটনায় পুলিশ নেতৃত্ব শূন্যসহনশীলতার নীতি গ্রহণ করেছে।